№3 Экономикалық талдаудағы экономикалық ақпаратты өңдеу әдістері

1. Экономикалық талдаудағы салыстыру әдісі
Салыстыру – тәсілдердің бір түрі, оның көмегімен адам қоршаған ортаны тани білді. Қазіргі заманда біз бұл амалды автоматты түрде кейде байқамай күнделікті қолданамыз. Салыстыру әдісі экономикалық құбылыстарды зерттеуде де кеңінен тарады. Бақылау мен болжауды бағалағанда қолданатын әр көрсеткіш пен әр санның салыстырмалы түрде ғана мәні болады. Салыстыру – бұл танымның ғылыми әдісі, мұнда белгісіз құбылыстар, заттар бұрын зерттелген белгілі құбылыспен салыстырылады, бұл олардың арасындағы айырмашылықтарды айқындау мақсатымен жасалады. Салыстырудың көмегімен экономикалық құбылыстардың жалпы және спецификалық, зерттеліп жатқан объектілердің өзгерісі, даму тенденциялары мен заңдылықтары анықталады.
Экономикалық талдауда салыстыру барлық есептерді шешуде негізгі немесе көмекші әдіс ретінде қолданады. Экономикалық талдауда салыстырудың келесі түрлері қолданылады:
1. Жоспардың орындалу дәрежесін бағалау үшін көрсеткіштердің нақты деңгейлерін жоспарлы деңгейлермен салыстыру қолданылады (2 кестеге назар аударайық). Кесте мәліметтері шығарылған өнімнің әрбір түрі және жалпы кәсіпорын бойынша жоспардың қалай орындалғанын көрсетеді. 
      2. Нақты және нормативтік көрсеткіштерді салыстыру. Мұндай салыстыру талдау жұмысы тәжiрибесiнде көп қолданылады, ол өнімді өндіруге кеткен ресурстардың үнемделгенiн немесе шығындалғанын анықтау, оларды ѳндіріс үдерiсiнде пайдалану тиімділігін бағалау және өнім шығаруды жоғарлату, жоғалтқан мүмкіндіктерді анықтау және өзіндік құнды төмендету үшiн қажет.
3. Талдау кезеңiндегi нақты көрсеткiштердi өткен есептiк кезеңмен салыстыру.
Кесте мәліметтерiнен ұйымның өндірілген өнім көлемі жоғарлау тенденциясында екенін байқаймыз. Бұл өсу еңбек өнімділігінің жоғарлап, жұмыскерлер санының азаюымен түсіндіріледі.
3. Зерттелініп отырған кәсіпорын көрсеткіштерін орташа салалық немесе министрлік, бірлестіктер, концерндердің орташа мәліметтерімен салыстыру. Мұндай салыстыру сала бойынша басқа шаруашылық субьектілері арасында талданып отырған кәсіпорынның рейтингісін анықтау үшін, ұйымның даму деңгейін объективті бағалау үшін, оның шаруашылық қызметі нәтижелерін анықтаушы жалпы және спецификалық факторларын зерттеу үшін қажет.
4. Озық нәтижелермен салыстыру. Кәсiпорынның iшiнде жалпы ұжымның қол жеткізген көрсеткіштерінің орташа деңгейімен, озык учаскелер, бригадалар, жұмысшылар көрсеткіштерінің орташа деңгейімен салыстыру жүргізіледі. Бұл ұйымның озық тәжірибесін және жаңа мүмкіндіктерін анықтауға жағдай жасайды.

2. Көрсеткіштерді салыстырмалы түрге келтіру тәсілдері
Талдаудың қажетті шарты - көрсеткiштердiң салыстырмалылығын қамтамасыз ету болып табылады. Ол үшін келесі талаптарды орындау қажет:
· бастапқы шарттардың салыстырмалылығы;
· көрсеткіштерді есептеу әдiстерiнiң бiрыңғайлылығы;
· көрсеткіштерді есептеу кезiнде уақытша кезендердің тепе-теңдiгi;
· көлемдік, құрылымдық, құндық факторлардың бірыңғайлылығы.
Көрсеткіштердің салыстыруға келмейтiн жағдайлары әр түрлі себептерден туындайды, олар: әр түрлi қызмет деңгейі, құрылымдық өзгерістер, өнім сапасының біркелкі болмауы, көрсеткіштерді есептеу әдістемесіндегі ерекшіліктер және т.б. Көрсеткіштердің салыстыруға келмеуі талдау нәтижесін қате тұжырым жасауға әкеледі. Сондықтан мәліметтерді салыстырымдық түрге келтіру керек. 
Көрсеткіштердің салыстырымсыздығы әр түрлі кұндық бағалаудан туындаса, онда бұл факторды салыстырымдылыққа келтіpy ушiн оның деңгейін бір бағада көрсетеді. Мысалы, жалпы шығарылған өнiмнiн салыстырмалылығын қамтамасыз ету үшін оның есептік және базистік кезендердегі физикалық көлемін базистік кезеңдегі бағада көрсетеді.

3. Экономикалық талдауда қатысты және орташа шамаларды қолдану
Шаруашылық қызметтi талдауда көрсеткіштерді абсолюттік және катысты түрде көрсетуге болады. 
Абсолюттік көрсеткіштер кұбылыстарды және үдерістерді басқа кұбылыстардың мөлшері, салмағы, көлемі, ұзақтығы, ауданы және т.б. бірліктерін қатыссыз құбылыстың және үдерістің сандық мөлшерін көрсетеді. 
Қатысты көрсеткіштер зерттелетiн кұбылыстар көлемiн қандай да бір басқа құбылыс көлемімен немесе осы құбылыстың көлемімен арақатынаста көрсетедi, бiрақ олар басқа кезенде немесе басқа обьектілер бойынша алынады. Қатысты көрсеткіштерді салыстыру базасына қабылданады бiр көлемді екiншi көлемге бөлу нәтижесінде алады. Бұл жоспарланған, базистік жыл, басқа  ұйым, орташа салалық және т.б. мәліметтер болуы мүмкін. Қатысты көлемдерді коэффициенттер немесе пайыздар түрінде көрсетеді.
Экономикалық талдауда қатысты шамалардың әртүрлі түрлері қолданылады: 
·  жоспарлы тапсырма,  
·  жоспарды орындалуы,  
·  динамикалық көрсеткіштер,  
·  құрылымдық көрсеткіштер,  
·  үйлестіру (координациялау),  
·  қарқындылығы (интенсивтілік),
·  тиімділік. 
Жоспарланған тапсырманың қатысты шамасы дегенiмiз ағымдағы жыл көрсеткішінің жоспарланған деңгейiн өткен жылдағы оның нақты деңгейiне немесе алдыңғы 3-5 жылдағы оның орташа деңгейіне қатынасы. 
Жоспардың орындалуының қатысты шамасы - бұл пайыз түрінде көрсетілген есеп беру кезеңі көрсеткішінің нақты және жоспарланған деңгейі арасындағы қатынас.  
Динамиканың қатысты шамасын ағымдағы кезең көрсеткішінің көлемін оның өткен кезеңдегі деңгейiне бөлумен анықтайды. Олар өсу қарқыны деп аталынады және әдетте пайызбен немесе коэффициентпен көрсетіледі. 
Құрылым көрсеткіші - пайыз немесе коэффициент түрінде көрсетілген бөліктің жалпыдағы қатысты үлесі (улес салмағы). 
Координацияның қатысты шамасы - бұл бүтіннің бөлiктерi арасындағы арақатынас, мысалы негiзгi өндiрiстiк қорлардың белсенді және белсенді емес бөліктері.  
Интенсивтіліктің қатысты шамасы таралу деңгейін, белгілі бір ортада қандай да бір құбылыстың дамуын сипаттайды, мысалы біліктілігі жоғары жұмысшылар пайызы. Тиімділіктің қатысты шамасы бұл тиімділіктің ресурстармен немесе шығындармен арақатынасы, мысалы теңгеге келетiн пайда, 1 теңгеге келетiн түсiм және т.б.  
Экономикалық жұмыс тәжірибесінде орташа шамаларда  жиі қолданылады. Олар шаруашылық қызметті талдауда біртүрлі құбылыстардың белгілі бір белгісіне байланысты сандық жинақтау сипаттамасы үшін қолданылады. Мысалы, жұмысшылардың орташа жалақысы, жұмысшылардың жиынтығын байқайтын еңбекақының деңгейін жалпылама сипаттау үщін қолданылады. 
Шаруашылық қызметті талдауда орташа шамалардың әртүрлі үлгісі қолданылады: орташа арифметикалық (қарапайым және өлшенген), орташа үйлесімді, орташа геометриялық, орташа хронологиялық, орташа шаршылық және т.б.  Шаруашылық қызметті талдауда орташа шамаларды қолданған кезде олар құбылыстардың жалпы сипаттамасын беретінін ескеру керек.

4. Экономикалық талдаудағы ақпаратты топтастыру әдістері
Ақпараттарды топтастыру дегенiмiз обьектiлердiң зертеленетін жиынтығын сәйкесінше белгілері бойынша сандық біркелкі топтарға бөлу. Талдау мақсатына байланысты типологиялық, құрылымдық және аналитикалық топтастырулар пайдаланылады.
Типологиялық топтастыруға меншiк нысаны бойынша ұйымдар топтары, қызмет түрiне байланысты тұрғындар топтары және т.б. кіреді.
Құрылымдық топтастырулар көрсеткіштердің ішкі құрылымын, олардың iшiндегi жеке бөлiктерi арақатынасын, мамандықтары бойынша жұмысшылар құрамын, жұмыс өтiлiн, жасын, өндірім нормасын орындауын және т.б. зертеледі. 
Аналитикалық топтастыру зерттелетiн көрсеткіштер арасындағы байланыстың бар болуын, бағытын және нысандарын анықтау ушiн қолданылады.
Ақпараттарды дұрыс топтастыру көрсеткіштер арасындағы тәуелділікті көруге, зерттелетін құбылыстардың мәнін терең түсiнуге, талдау материалдарын жүйелендіруге мүмкіндік береді.

5. Аналитикалық деректерді графикалық және кестелік көрсету тәсілдері 
График суреттің жалпылық жағдайын немесе зерттелетін құбылыстардың дамуын, сандық ақпараттың ішінде болатын көзге көрінетін заңдылықтарды көруге мүмкіндік береді. Графикте зерттелетін көрсеткіштердің байланысы және  тенденциялары аңық көрсетіледі. 
Талдауда қолданылатын графиктердің негізгі формасы - диаграммалар (тік, сызықтық, дөңгелекті, төртбұрышты, түзулер, фигуралық және т.б. түрлері бар).
 Диаграммалар құрамы бойынша ерекшеленеді: құрылымдық, динамикалық, байланыс графиктер, бақылау графиктер және тағы басқа. 
Талдаудың нәтижесі кесте түрінде көрсетіледі. Бұл белгілі бір қатарда орналасқан сандардың көмегімен құбылыстарды аналитикалық ақпараттармен зерттеу рационалды және тиімді болып табылады. 
Аналитикалық кесте - бұл сандар тілінде айтылған ойлар, пайымдаулар жүйесі. 
     Бұл ауызша мәтінге қарағанда әлдеқайда мәнерлі және көрнекі. Ондағы көрсеткіштер неғұрлым қисынды және дәйекті түрде орналасады, мәтіндік презентациямен салыстырғанда аз орын алады және танымдық әсерге тезірек қол жеткізіледі. 	
Кестенің макетін келесі презентациядан көруге болады.
   Кестелік материал жалпы аналитикалық деректерді біртұтас жүйе ретінде қамтуға мүмкіндік береді. Кестелердің көмегімен зерттелетін көрсеткіштер арасындағы байланыстарды байқау оңайырақ болып келеді.



